
****

**ประกาศเทศบาลตำบลทุ่งหว้า**

**เรื่อง  การเปิดเผยข้อมูลการใช้จ่ายเงินสะสมขององค์กรปกครองส่วนท้องถิ่น**

**ประจำปีงบประมาณพ.ศ 2567**

**\* \* \* \* \* \* \* \* \* \* \* \* \* \* \* \* \* \* \* \* \* \* \* \***

ตามที่กรมส่งเสริมการปกครองท้องถิ่นแจ้งว่า  ด้วยคณะอนุกรรมการขับเคลื่อนการยกระดับ


คะแนนดัชนีการรับรู้การทุจริตได้มีมติเห็นชอบแผนปฏิบัติการยกระดับค่าคะแนนดัชนีการรับรู้การทุจริตประจำปีงบประมาณ พ.ศ 2566 กรมส่งเสริมการปกครองท้องถิ่นซึ่งเป็นหน่วยงานที่ต้องรับผิดชอบภายใต้แผนปฏิบัติการดังกล่าว  ในแผนงานเรื่องที่ 3 การใช้งบประมาณและทรัพยากรภาครัฐอย่างคุ้มค่า  แนวทางพัฒนา  : ความโปร่งใสในการใช้งบประมาณสาธารณะ  มาตรการ  การเปิดเผยข้อมูลงบประมาณขององค์กรปกครองส่วนท้องถิ่น  โดยมีเป้าหมายเพื่อเปิดเผยเทศบัญญัติ/ข้อบัญญัติ  งบประมาณรายจ่ายประจำปี  และที่ได้รับจัดสรรเพิ่มเติม  รวมถึงงบประมาณเงินสะสมขององค์กรปกครองส่วนท้องถิ่น  โดยให้องค์กรปกครองส่วนท้องถิ่นดำเนินการ   เผยแพร่ข้อมูลเงินสะสมขององค์กรปกครองส่วนท้องถิ่น  และโครงการที่ใช้จ่ายจากเงินสะสมในรูปแบบไฟล์ Word, Excel ควบคู่กับสกุลไฟล์ PDF ในเว็บไซต์ขององค์กรปกครองส่วนท้องถิ่นภายใน 30 วัน  นับถัดจากวันที่ได้รับอนุมัติให้ใช้จ่ายเงินสะสม   ตามหนังสือกรมส่งเสริมการปกครองท้องถิ่น ที่ มท 0808.2/ว 4001 ลงวันที่ 28 กันยายน 2566  เรื่อง  การเปิดเผยข้อมูลงบประมาณขององค์กรปกครองส่วนท้องถิ่นตามแผนปฏิบัติการยกระดับค่าคะแนนดัชนีการรับรู้การทุจริต  นั้น

เพื่อให้การปฏิบัติเป็นไปตามแนวทางดังกล่าว  เทศบาลตำบลทุ่งหว้า  จึงประกาศเปิดเผย

ข้อมูลการใช้จ่ายเงินสะสมขององค์กรปกครองส่วนท้องถิ่น  ประจำปีงบประมาณพ.ศ 2567 ตามแผนปฏิบัติการยกระดับค่าดัชนีการรับรู้การทุจริตฯ  รายละเอียดปรากฏตามเอกสารที่แนบมาพร้อมประกาศฉบับนี้

จึงประกาศให้ทราบโดยทั่วกัน

ประกาศ ณ วันที่ 15 เดือน กรกฏาคม  พ.ศ 2567



(นายเสนีย์  อนันตอัมพร)

นายกเทศมนตรีตำบลทุ่งหว้า